,, Jæja , þá ætla ég að segja þér leyndarmál . Bráðum eignast þú lítinn bróður eða litla systur . ” ,, Er það satt , ” sagði Hanna og augun í henni ljómuðu . ,, Já , en það er nú leyndarmál enn , ég vildi að þú fengir fyrst af öllum að vita það . ” ,, En pabbi ? ” spurði Hanna . “ Auðvitað veit pabbi þinn það , flónið mitt , ” sagði Ninna brosandi , “ pabbarnir fá alltaf að vita það fyrstir á eftir mömmunni . ” “ Ekki vissi pabbi um mig , ” sagði Hanna . Ninna stóð á fætur , gekk til telpunnar og faðmaði hana að sér . “ Það lágu sérstakar ástæður til þess , elsku Hanna mín , það kemur því miður of oft fyrir að pabbarnir vita ekki um börnin sín , en við skulum ekki hugsa um það núna . Nú er pabbi þinn búinn að finna þig og þú veist að hann vill ekkert frekar , en fá að hafa þig hjá sér , en afi og amma eiga svo mikið í þér , að það er ekki hægt að taka þig frá þeim , hvorki þeirra , né þín vegna , vina mín. ” “ Nei , ég vil heldur ekki fara frá þeim , fyrr en ég má til , en ég verð víst að fara í burtu á skóla seinna meir , ” sagði Hanna . “ Hugsum ekki um það núna , ” sagði Ninna hress í bragði . “ En hvort langar þig nú meir í litla systur eða bróður ? ” spurði hún .